Source: https://www.juridice.ro/82340/sedinta-plenului-csm-cu-traian-basescu-transcrierea-discutiilor.html
Timestamp: 2020-05-26 12:54:17+00:00

Document:
JURIDICE » Sedinta Plenului CSM cu Traian Basescu. Transcrierea discutiilor
La sedinta Plenului de astazi, 10 septembrie 2009, a participat si presedintele Traian Basescu, dupa cum informam. Prezentam discutiile purtate pana la momentul intreruperii intempestive:
„Virgil Andreies: Va rog sa conduceti sedinta Plenului…
Traian Basescu: Va multumesc foarte mult domnule presedinte. Vreau sa stiti ca nu am venit pentru a asista la toata sedinta, ci doar pentru a-mi exprima punctul de vedere legate cu de se intampla in justitie in momentul de fata. As vrea sa stiti interpretarea mea, daca are vreo valoare pentru dumneavoastra, faptul ca nu functioneaza instantele, ca nu se judeca, este impotriva legii. Practic este o greva pe care unii dvs. nici macar nu aveti curajul sa ii spuneti numiti greva, dar asta este in termeni reali. De aceea eu cred ca justitia trebuie sa intre imediat in legalitate. Este o rugaminte, o solicitate pe care v-o adresez, intrarea in legalitate a justitiei. In al doilea rand este un mare numar de judecatori si procurori care stau cu deciziile de pensionare in buzunar si nu se pun in aplicare. Cred ca CSM ar trebui sa solicite punerea imediata in aplicare a atributiilor de pensionare. Si, in sfarsit, cred ca inspectia ar trebui sa constate daca s-a respectat legea de functionare a justitiei la instanta: blocarea reluarii proceselor, amanarea lor nu cred ca este legala. Dupa cum vedeti, la toate pun cuvantul cred, nu cred; nu sunt sentinte, sunt pareri, care pe dumneavoastra va rog sa le analizati. Cei pagubiti sa stiti ca nu sunt politicienii, ci justitia, oamenii care asteapta dreptatea. Oricum o asteptau prea mult, daca sunt si amanate procesele, ei bine, este aproape greu de inteles si inteleg eu ca sunt vreo trei milioane de oameni care sunt afectati de blocarea activitatii instantelor. Si as vrea sa mai fac o observatie, legata de expirarea unor mandate la Inalta Curte in mod deosebit, de prelungirea unor mandate tot la Inalta Curte, de ideea suspendarii. Dupa parerea mea este incorect ca la expirarea unor mandate sa nu se propuna, conform legii, alte persoane pentru ocularea functiei. Interimatele pe care sau interimatul pe care vreti sa il stabiliti chiar astazi este la limita legii si nu exista nici o justificare, sa stabilim interimate, decat daca se face un joc politic, o asteptare politica, ar putea exista, sa mai vina cineva si sa spuna, sa dea solutii. Eu cred ca CSM nu poate intra in acest joc al aplicarii legii la limita. Am sa va dau un mic exemplu. Nu cred ca justitia are nevoie de exemplul meu. Apropo de interimate. Si presedintele Romaniei a fost suspendat o luna si nu se prelungeste mandatul cu inca o luna, este tot 5 ani de la data la care s-au validat alegerile. Cred ca optiunile noastre de a ne suspenda pentru a detine si alte functii nu prelungesc mandatul. Sigur CSM, justitia este autonoma si poate interpreta legea cum doreste, dar eu am tinut sa va spun parerea mea. Revin insa la cea mai importanta chestiune, cea legata de reluarea activitatii in instante. Mi se pare extrem de important ca astazi sa se dea un semnal de la CSM de reluare a activitatilor in plin in justitie si de neamanare a proceselor, implicit suspendarea actiunii, care mi-e greu sa o numesc greva, pentru ca in lege va este interszisa aceasta greva. As concluziona, unu, reluarea activitatii instantelor este extrem de importanta. Doi, punerea in aplicare a deciziilor de pensionare cu care multi magistrati stau in buzunar. Trei, interimatele nu sunt o solutie si vadesc chiar tentatia de a va plia pe realitatile politice. Chiar dvs. infirmati ceea ce altfel afirmati in fiecare zi, independenta justitiei. Probati prin atitudine, prin stabilirea unor intermiate, prin prelungiri de mandate in afara legii dupa parerea mea. Si v-am dat exemplu mandatul fix al presedintelui, iar dvs. prin actiune probati ca va legati foarte mult de politic, dar nu independenti fata de lege. Eu va multumesc daca tineti cont de apelul meu. Va doresc succes, decizii intelepte si solutii bune pentru ca prestigiul justitiei sa nu mai continue sa fie afectat. Va multumesc mult. Va doresc o zi buna si va asigur doamna ca nu ma duc la televizor sa va explic, vin in cadru institutional. Dumneavoastra puteti sa explicati la televizor.
Mona Pivniceru: Aveti rabdare sa discutati cu noi. Daca prezidati aceasta sedinta, aveti rabdare sa ascultati punctul nostru de vedere, ca asa traiti cu un punct de vedere predeterminat asupra miscarii magistratilor, aveti cel putin aparenta creativa ca ne ascultati si pe noi.
Traian Basescu: Va ascult la televizor. Cum apareti la televizor, ma uit la dumneavoastra ca la Dumnezeu.
Mona Pivniceru: Eu fac parte din marea multa. In mod exceptional, am fost scosi din matca noastra, din existenta noastra profesionala.
Traian Basescu: Nu as vrea sa intru cu dumneavoastra in nici un fel de disputa.
Mona Pivniceru: Dar ascultati si punctul nostru de vedere. Va rugam insistent.
Traian Basescu: Am venit in baza dreptului constitutional de a fi la CSM. Mi-am exprimat niste puncte de vedere, dumneavoastra faceti ce vreti.
Mona Pivniceru: Dreptul are corelativ o obligatie si va rugam, in virtutea acestei obligatii, sa ascultati si pasul nostru.
Traian Basescu: Doamna, l-am ascultat. Il stiu.
Mona Pivniceru: Dar sa il ascultam in cadru organizat, cu incadrarea juridica in drept. Dumneavoastra deja ati calificat atitudinea noastra ilegala.
Traian Basescu: Este. In opinia mea.
Mona Pivniceru: Ea este foarte legala. Puterea judecatoreasca direct din Constitutie isi trage obligatia de a-si apara independenta. Nu trebuie sa ne-o dati dumneavoastra, nici legislativul. Ea este in mod direct castigata constitutional.
Traian Basescu: Doamna judecator, v-am respectat.
Mona Pivniceru: Si eu va respect, foarte mult.
Traian Basescu: Da, asa este.
Mona Pivniceru: Atunci respectati-ne dreptul de a ne spune pasul in prezenta…
Traian Basescu: Dar spuneti-l, domna.
Mona Pivniceru: Asta incercam sa va explicam. Dumneavoastra ati venit cu un punct de vedere gata stabilizat, potrivit cu care miscarea, protestul judecatorilor este o greva ilegala. Dar judecatorii nu au un contract de munca cu guvernul, judecatorii detin prerogativa puterii judecatoresti. Vreau sa va explic…
Traian Basescu: Asa este. Doamna Pivniceru, nu-mi mai explicati.
Mona Pivniceru: Deci obligatia noastra directa este de a ne prezerva independenta. Dumneavoastra spuneti: fiti independenti, dar nu fata de lege. Cum as putea eu vreodata sa fiu independent, daca instantele sunt subfinantate, daca un judecator la nivelul Inaltei Curti intra cu 300 dosare, transformata in timp intr-o instanta de drept comun, daca potrivit legii unice de salarizare, in mod penibil, se explica public ca veniturile magistratilor nu vor diminua la intrarea in vigoare a legii noi, cand ea in realitate diminueaza. Sunt un manunchi de chestiuni simple, care trebuie sa le discutam cu cineva. Bugetul instantelor a trecut, pentru ca trecerea taxelor de timbru si a celorlalte venituri rezultate din activitati judiciare au fost depuse la consilii locale. Exista recomandari internationale care obliga finantarea completa a instantei, pentru ca este criza. Nu ar fi normal ca acele bugete sa treaca inapoi la instante? Domnul ministru Predoiu a spus ca nu i-am putut face demonstratia ca exista vreo instanta in Romania in pragul evacuarii, cu somatie de evacuare. V-o prezint acum, dumneavoastra. Avem probleme grave, le discutam cu cineva vreodata?
Traian Basescu: Ati terminat?
Mona Pivniceru: Nu am terminat, pentru ca mai sunt si alte chestiuni. Exista un set important de recomandari ale Comitetului Ministrilor, care configureaza un statut al puterii judecatoresti, dat de obligatia statului roman pentru a-i asigura increderea populatiei in sistemul judiciar. Dupa iesirile publice, inclusiv ale dumneavoastra, inclusiv ale altor oameni politici, este greu a spune ca dvs. respectati obligatia de a asigura increderea populatiei in sistem, cand dvs. sunteti cel care discreditati. Deci eu as dori, in conditiile in care am savarsit vreo abatere disciplinara sau, vreo infractiune, sa fiu pusa pe masa CSM-ului sau sa fiu deferita procuraturii, dar nu acceptam ca, in mod public, pentru un caz izolat, sa fie afectata independenta intregului corp judiciar. Am vazut aseara, cand s-a inceput prigoana impotriva pensionarilor, am vazut aseara ca parlamentarii incep a discuta ca dreptul castigat nu este drept castigat, Deja noi stim ca asa va fi, pentru ca nici in aceasta lege dreptul castigat nu este drept castigat. Si vom asista la o prigoana a sistemului judiciar – zicem noi – abil intretinuta in aceasta perioada de criza, confundandu-se criza cu munca si salarizarea sau pensionarea unui om. Pai, eu ma gandeam ca dvs. veniti sa mediati. Asta ar fi intr-adevar o chestiune de mediere constitutionala – cand lucrurile sunt impinse intr-o extrema, cand singura autoritate care ar putea constitutional sa le solutioneze sunteti dumneavoastra. Asta vara ati facut o mediere sa ne dati voie sa protestam? Sau drepturile salariale ale Inaltei Curti de Casatie neplatite de trei luni de zile? Pai este admisibil ca un judecator in Romania la Inalta Curte sa nu fie platit de trei luni de zile, inclusive tot personalul Inaltei Curti? Pai, este foarte bine ca va avem printre noi, ca sa stiti in mod real care sunt probleme noastre. Si daca este sa accedem la o justitie europeana, sprijiniti chestiunea aceasta, ca este obligatia statului roman. Am vazut aseara sau ieri la televizor ca ati adus la ordine procurorii republicii! L-ati pus in fata celeilalte parti, intr-un dosar care nu era finalizat, era in curs de cercetare. Pai, daca dumneavoastra dati acest semnal public, lumea incepe sa se intrebe ce inseamna independenta judecatorului? Si, cu fiecare noi autoritati care se succed la putere, valorile constitutionale le rediscutam de la capat! Pai, haideti sa sprijiniti sa intram intr-o normalitate! Este posibil ca si in sistemul nostru sa fie carente. Ajutati-ne sa le inlaturam, nu sa distrugem intregul corp de magistrati. Ce efect juridic mai are o hotarare pe care o pronuntam noi? Degeaba ai judeca, ai mai sta in roba, intr-o parodie de justitie, daca nici dumneavoastra nu respectati hotararile, nici ministrul de finante nu respecta hotararile? Or, acum sunt bune sau rele, asa sunt ele, nu mai poti sa mai faci nimic, nu mai ai nici o cale de atac, iar cazul putea fi judecat ca si o lege. Or, in conditiile, in care eu nu am drepturile constitutionale, statul nu isi executa obligatiile care le are fata de magistrati, in conditiile in care activitatea noastra este dusa pe apa sambetei, de tot felul de declaratii politice, pai dvs. ne faceti, altii ne fac idioti in „prime time”, cum se spune, care ar mai fi normalitatea de sistem? Pai, nu este normal ca noi, toti magistratii din Romania, care detinem puterea judiciara, sa incercam impreuna cu dumneavoastra, impreuna cu Parlamentul, sa vedem care ne sunt competentele fiecaruia dintre noi si sa ajutam sistemul judiciar sa intre in normalitate? Nu putem submina la infinit. Sunt doua variante: or ne alearga lumea prin republica, pentru ca apelul dumneavoastra la a relua activitatea este, de fapt, tot o aparenta publica, pentru ca eu reiau activitatea in aceeasi conditie de subfinantare, in aceeasi pletora imensa de dosare, cu aceeasi legislatie. Domnule prezident, eu va invit, experimental, sa faceti o simulatie de proces cu mine, ma ofer eu. Pentru o sedinta de judecata…
Traian Basescu: V-as condamna imediat, doamna, daca eu as fi judecatorul.
Mona Pivniceru: Dar eu vorbesc de o sedinta civila. Sa vedeti dumneavoastra cat timp ii ia unui judecator ca, intr-o pletora impresionanta de modificari legislative, sa stabilesti daca tu esti judecatorul chemat sa instrumenteze cauza. Dupa ce ai facut aceasta verificare, absolut fabricata, afli ca de fapt judecatorul este chemat de la o alta instanta si dosarul a mers pe rol, il trimit la…, cetateanul se plimba intre mai multe instante si apoi se intreaba legitim: cu mine cum ramane, ca merg la alta instanta si nu se intampla nimic? Pai, este normal sa nu se intample nimic.
Traian Basescu: In mod cert, pentru asta sunt de vina politicienii, care plimba dosarele, sunt de vina presedintele…
Mona Pivniceru: Competenta. Legea.
Traian Basescu: Da.
Mona Pivniceru: Domnule prezident, eu insist in rugamintea adresata, sa preparam impreuna o sedinta de judecata, sa vedeti care sunt timpul si volumul important de munca pe care il desfasoara un judecator, sa intram in sedinta de judecata si sa redactati, sa pronuntati o hotarare, o redactare. Dupa acest, sa ii zicem, periplu veti avea reprezentarea cel putin minimala a ceea ce inseamna activitatea unui judecator.
Traian Basescu: Ati incheiat pledoaria?
Mona Pivniceru: In linii mari.
Traian Basescu: In linii mari. Bun. Cred ca doamna s-a exprimat sunt…
Constanta Carstea: Eu vreau altceva sa va aduc la cunostinta. Ma numesc Constanta Carstea, sunt procuror-inspector, in cadrul Inspectiei Judiciare pentru Procurori. Prin aceasta adresa a domnului ministru Nica, ni s-a adus la cunostinta ca s-au reinstituit masurile de protectie a persoanei mele, avand in vedere pericolul social concret in care eu si familia mea ma aflu, urmare a activitatii profesionale desfasurata. Timp de o luna de zile, s-a dispus ca protectia mea sa fie asigurata de echipa Jandarmeriei, in cadrul careia se afla o echipa de profesionisti, privind protectia reala a magistratilor, care reprezinta si ea o problema a justitiei romane, ma refer la magistratii care isi fac datoria, domnule presedinte, in aceasta tara…
Traian Basescu: Exista si magistrati care nu si-o fac, doamna?
Constanta Carstea: Deci care isi fac. Probabil cei care sunt trimisi in judecata au incalcat normele codului profesional si normele de conduita si si-au primit sanctiunile corespunzatoare. Sunt putini, din fericire pentru profesia noastra.
Traian Basescu: Si care este problema?
Constanta Carstea: Ulterior mi s-a comunicat, acum doua zile, ca aceasta protectie dispusa de domnul ministru Nica nu mi se mai asigura, pentru ca domnul Virgil Ardeleanu, impreuna cu subsecretarul de stat sau secretarul de stat Fainis, au dispus o alta protectie a mea. Timp de o luna de zile eu nu am intrat sub protectia efectiva a Ministerului de Interne, dispusa pe baza datelor si a unor informatii concludente vizazi de pericolul in care ma aflu eu. Mai multe nu pot sa va spun, pentru ca sunt probleme care vizeaza inclusiv secretul de stat, siguranta nationala. Eu va adresez rugamintea – sunteti presedintele Romaniei si presedintele CSAT. Sunteti, domnule presedinte. Sunteti presedintele Romaniei si presedintele CSAT. Stiu ca anterior ati apreciat activitatea profesionala depusa de subsemnata, va rog foarte mult sa rezolvati aceasta problema, fiindca este foarte grava. Eu va multumesc.
Traian Basescu: Bine doamna, am retinut. Doamna Pivniceru, in concluzia celor ce mi-ati spus dumneavoastra, repet, rugamintea mea la CSM este sa se reia activitatea instantelor, rugamintea mea la CSM este sa vegheze la respectarea legii in toate institutiile justitiei de pe teritoriul Romaniei. Rugamintea mea la CSM este sa ceara magistratilor care stau cu decizia de pensionare in buzunar sa fie pusa in plata. Rugamintea mea la CSM este analizeze daca jocul delegarilor este cel care defineste justitia. Nu exista nici un motiv ca in momentul de fata sa nu faceti propuneri de numire pe functii. In ceea ce priveste problemele pe care le-a ridicat doamna Pivniceru imi sunt cunoscute, s-au discut la Cotroceni cu CSM, s-au gasit solutii, pentru ca a fost o cerere de mediere, s-au gasit solutii de finantare a justitiei, pentru functionarea ei fara nici un fel de probleme odata cu rectificarea de buget care deja a avut loc. Si, in conditiile astea, cred ca orice alta conditionare de functionare a instantelor nu este decat un fel de demonstratie. Dar vreau sa stiti ca independenta justitiei, si repet inca odata, nu este independenta fata de lege. Sigur domna Pivniceru evoca faptul ca deciziile sunt legi si noi asa le tratam, a fi legi. In schimb, si deciziile Curtii Constitutionale sunt legi, la care nici macar nu mai poti face recurs, apel. Curtea Constitutionala a stabilit ilegalitatea…
Mona Pivniceru: Nu-i adevarat.
Traian Basescu: Imi pare rau.
Mona Pivniceru: Domnu presedinte, aveti si in decizie, daca vreti va dau citire.
Traian Basescu: Doamna, Curtea Constitutionala a stabilit ca nu era legal sa va stabiliti singuri sporuri, salarii.
Mona Pivniceru: Nu este adevarat. Nu interpretati….
Traian Basescu: Bine doamna, interpretarile bune sunt numai sunt numai cele care sunt asa cum spuneti dumneavoastra.
Traian Basescu: Da, doamna, doctorate stim cum se dau..
Mona Pivniceru: Nu mai conteaza acum. Astazi este ca un cazier judiciar calitatea intelectuala a unui om.
Traian Basescu: Da. Poate fi. Depinde unde s-a luat doctoratul, daca la Alexandria sau la Caracal. Sigur, dar daca este la Iasi este altceva.
Mona Pivniceru: Eu nu l-am luat la Universitatea din Iasi, ci la Universitatea, la Facultatea de Drept din Bucuresti.
Traian Basescu: Doamna, tocmai recunosteam.
Mona Pivniceru: Cu un reputat profesor, Corneliu Barsan, judecator in acest moment la Curtea Europeana a Drepturilor Omului.
Traian Basescu: Doamna este impresionant doctoratul dumneavoastra si il apreciez ca atare.
Mona Pivniceru: As dori sa mai apreciati dupa rectitudinea opiniei exprimate.
Traian Basescu: Nu. Cu rectitudinea privintei, adica o faceti convinsa ca aveti dreptate.
Mona Pivniceru: Aduceti decizia, aduceti decizia sa o citim.
Traian Basescu: Doamna, eu sunt convins ca dumneavoastra credeti in ce spuneti. De ce nu imi dati si mie dreptul sa fiu convins? De ce nu imi dati dreptul si mie sa fiu convins ca este corect ceea ce spun?
Mona Pivniceru: Cand este vorba de lege este o singura parere…
Traian Basescu: Ei, si acum avem doua.
Mona Pivniceru: Ultimul cuvant il are intotdeauna judecatorul.
Traian Basescu: Ma rog, dar in instanta. Deci, nu as vrea sa intru in discutii.
Dan Lupascu: Domnul presedinte si stimati colegi, eu credeam ca vin astazi la o sedinta a CSM. Sincer, credeam ca vin la o sedinta a CSM, unde sunt puncte extrem de importante pe ordinea de zi. Si uitandu-ma in Constitutie, in care inca mai cred, vad ca la articolul 133 aliniatul 6 se spune: „Presedintele Romaniei prezideaza lucrarile CSM-lui la care participa”. Este dreptul dumneavoastra. Ati venit de cateva ori, se pare insa domnul presedinte, si va rog sa nu va suparati…
Traian Basescu: Nu ma supar deloc domnule…
Dan Lupascu: Ca nu ati capatat inca indemanarea de a conduce o sedinta a CSM-lui, de vreme ce noi, aici scrie lucrari ale Consiliului, lucrarile sunt cele unde avem ordine de zi si unde dezbatem problema. Dvs., de fapt, ati venit astazi aici la noi sa ne transmiteti un mesaj.
Dan Lupascu: Mesajul acesta este prevazut de articolul 88 din Constitutie pentru Parlament, domnule Presedinte.
Traian Basescu: Pentru Parlament.
Dan Lupascu: Suntem intr-o situatie foarte grava in justitie. Cu toata condescendenta, nu asa se rezolva problema, domnule Presedinte. Eu credeam ca ne vom intruni, ca vom asculta pe toata lumea, eventual ne vom retrage, vom vedea care sunt solutiile. Chestiunea legata – ca nu as fi spus-o – de interimatul la Inalta Curte, imi permit sa amintesc doua probleme, domnul Presedinte. In primul rand, Constitutia vorbeste, numirea, promovarea, sanctionarea judecatorilor este de competenta exclusiva a CSM-lui. M-as fi asteptat din partea clasei politice sa initieze un proiect de lege, pentru ca este in opinia noastra neconstitutionala dispozitia prin care functiile de conducere de la Inalta Curte sunt numite de catre presedintele Romaniei.
Traian Basescu: De ce nu atacati la Curtea Constitutionala legea?
Dan Lupascu: Pentru ca nu a fost cazul, domnule Presedinte.
Traian Basescu: Eu doar imi fac datoria cu ce scrie in lege, domnule Lupascu. Modificati legea si…
Dan Lupascu: In al doilea rand, in legea noastra organica scrie: „CSM poate delega in functii de conducere la Inalta Curte”. Eu nu cred ca ar trebui sa speculam aceste probleme foarte grave ale justitiei in alte scopuri. Sincer eu, cat mai raman in acest Consiliu, vreau sa se miste justitia, dar justitia merge din ce in ce mai prost si, din pacate, dumneavoastra in loc sa o ajutati, dumneavoastra o infundati mai adanc. Mie imi pare rau ca asa stau lucrurile.
Traian Basescu: Domnule Lupascu, cred ca aici faceti o confuzie. Justitia merge prost din alte motive, iar eu, oricat am incercat sa apar justitia, intr-o lunga perioada din mandatul meu rezultatul a fost o depreciere a activitatii justitiei. Oricat nu v-ar place sa auziti lucrurile acestea, pana la urma nu sunt nici protectorul justitiei, nici cel care trebuie sa acopere ce nu este in regula. Iar exact intr-o astfel de situatie, in conditiile in care justitia pur si simplu nu respecta legea pentru a judeca, pentru ca de asta este justitie, sa judece. Ea nu mai judeca acum. Amana. In conditiile astea nu pot fi partenerul dumneavoastra. Nu pot fi. Daca instantele ar functiona, pot sa fiu partenerul dumneavoastra. In al doilea rand, este clar ca in lege, si, cu scuzele de rigoare, sunteti toti judecatori si procurori, interimatul nu este solutia recomandata de lege, este o solutie. Dar ce v-a impiedicat ca intr-un moment de cumpana al credibilitatii justiei, prompt sa propuneti numirile, sa accentuati impresia de provizorat in justitie tot mergand pe intermiate? Si, va repet domnule judecator, mie imi este clar ca este un joc politic. Asteptati alte vremuri pentru numirile definitive. Foarte bine. Este optiunea dumneavoastra, dar nu cred ca este solutia corecta acum. Aveti nevoie de oameni pe functii, oameni care sa isi asume responsabilitatea, sa impinga lucrurile inainte. Dupa ce ca este un provizorat, asa cum se vede, functionarea justitiei in ansamblul ei, mai punem si sefi provizorii. Nu este in regula, dupa parerea mea. Scuzati-ma ca imi exprim o parere de inginer, nu de judecator.
Dan Lupascu: Dar nu ne-am pronuntat. Nici nu am luat in discutie. Iar mandatul domnului presedinte Popa a expirat la o data de la care noi nu am mai avut nici o sedinta, domnule Presedinte. Iar in legatura cu deciziile de pensionare, nu pot sa nu imi exprim surprinderea. Avem astazi vreo 60 de colegi, ne cere Comisia Europeana sa completam locurile vacante din justitie, inteleg ca sunt alti pensionari care se pare ca au un statut privilegiat si bat din nou la usa justitiei, iar noi acum indemnam sa punem in aplicare aceste decizii.
Traian Basescu: Da, cred ca trebuiesc puse.
Dan Lupascu: Si cu cine facem justitia, domnule Presedinte? La Sectia Penala a Inaltei Curti sunt noua posturi vacante in momentul de fata.
Traian Basescu: Cine v-a oprit sa ii promovam? Sa promovam judecatori mai tineri?
Dan Lupascu: Nu avem de unde.
Lidia Barbulescu: Domnule Presedinte, trebuie sa stiti ca nu putem sa obligam oamenii sa se pensioneze, chiar daca au decizii in buzunar, pentru ca iesirea la pensie este un drept si nu o obligatie pe care sa o exercite fie si CSM… Si intr-adevar, in mod real, se va aplica sistemul mai mult decat este deja.
Liviu Dascalescu: Domnul Presedinte am si eu, in deplina cunostinta de cauza, ca ma simt usor vizat. Va spun personal…
Traian Basescu: Aveti decizii?
Liviu Dascalescu: Am zis-o de la inceput, v-am zis-o, si mai tineti minte, dar stiti ca v-am zis-o in sedinta de fata cu dumneavoastra. Realmente, personal nu credeam ca o sa va aud pe dumneavoastra, pe Presedintele Basescu, va spun sincer. Si alaturi de mine vreo 700, 800 de persoane, care intr-adevar au muncit, eu personal am 27 de ani in Procuratura si vreo 10-11 ani in CSM.
Traian Basescu: Nu am vizat anumite persoane si…
Liviu Dascalescu: Sa stiti ca niciodata nu m-am prevalat si nu mi-a dat mai multi muschi pe mine faptul ca am o decizie de pensionare. Nu mi-am schimbat absolut deloc atitutinea. Si am considerat, vizavi de cei care m-au ales, sa imi continui mandatul si cu decizia aceea de pensionare. Sa stiti ca am facut cam cateva vagoane de dosare in viata mea si, v-am zis, inclusiv public va pot arata dosarul meu de cadre. Cred ca nu meritam cei care am muncit 27, 30, 35, 40 de ani sa ne cereti pensionarea, pentru ca nu ne prevalam de minunea aia de hartie.
Traian Basescu: Domnule procuror eu nu v-am cerut-o, eu am exprimat un punct de vedere, ca nu poti, pe de o parte, sa stai cu decizia de pensionare in buzunar si, pe de alta parte…
Liviu Dascalescu: Credeti ca imi schimba atitudinea programul, credeti?
Traian Basescu: Nu stiu, eu suspectez ca la foarte multi o schimba, nu a dumneavoastra, dar la foarte multi o schimba.
Lidia Barbulescu: Domnul Presedinte as vrea sa va mai spun ceva. La Inalta Curte de Casatie si Justitie aproape trei sferturi dintre judecatori indeplinesc conditiile de pensionare. In conditiile in care vorbim de punerea in aplicare a eventualelor Coduri, vreau sa va spun ca nici de acum in 10 ani nu se va reusi sa se populeze Inalta Curte cu magistrati care sa faca acest lucru. Si vreau sa va mai spun…
Traian Basescu: Doamna am inteles, am rezolvat-o si asta cu noile Coduri.
Lidia Barbulescu: Si vreau sa va mai spun ceva domnule Presedinte. Majoritatea colegilor mei pleaca la pensie nu pentru instabilitatea legislativa in materie de salarizare si de pensionare, ci pleaca pentru ca se considera un nimic, prin tot a ce se intampla vizavi de legiferare in ce priveste salarizarea si pensionarea magistratilor, pentru ca li se incalca statutul, pentru ca nimic din ceea ce ne solicita Comisia Europeana si nimic din recomandarile europene, tarile care facem parte, la noi nimic nu se ia in considerare de clasa politica. Dumneavoastra in sensul asta trebuie sa priviti mesajul nostru si in sensul asta trebuie sa ne ajutati. V-am solicitat cu ocazia primei intalniri de la Cotroceni sa luati pozitii vizavi de respectarea statutului. Nici in comunicat nu a aparut nimic si poate totusi acum, pentru ca este o sedinta publica, vreti sa ne spuneti din punctul dumneavoastra de vedere cum ar trebui sa arate statutul judecatorului, asa cum arata sau are in vedere clasa politica sa il modifice?
Traian Basescu: Doamna Barbulescu, va pot da un raspuns, habar nu am cum arata statutul dumneavoastra. Iar daca dvs…
Lidia Barbulescu: Trebuie sa il studiati.
Traian Basescu: Pai, aveti independenta cata vreti. Cred ca aveti o abordare gresita a termenului independenta. Independenta nu inseamna refuzul de a coopera cu celelalte puteri ale statului. Dumneavoastra considerati ca, daca va satisfac toate solicitarile…”
Aflaţi mai mult despre Dan Lupascu, Lidia Barbulescu, Liviu Dascalescu, mona maria pivniceru, Traian Basescu
Până acum a fost scris un singur comentariu cu privire la articolul “Sedinta Plenului CSM cu Traian Basescu. Transcrierea discutiilor”
11.09.2009 la 19:09
Altfel decat la televizor!
Antena 3 a trunchiat discutia; trebuia neaparat sa rezulte un anume lucru: Presedintele Traian Basescu a fost umilit, pus la punct, ziceau ei, si pe buna dreptate!!!
Multumim pentru dezinformare, Antena 3! Urat joc!

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 articolul 133
 articolul 88
 CSM